



**граѓански буџет на општина Јегуновце за 2023 година**



**Овој документ е подготвен во рамки на Проектот на УСАИД за зајакнување на капацитетите за искористување на ресурсите, со поддршка на американскиот народ преку Агенцијата на САД за меѓународен развој (УСАИД).**



|  |
| --- |
| ГРАЃАНСКИ БУЏЕТ НА ОПШТИНА ЈЕГУНОВЦЕЗА 2023 ГОДИНА |

|  |  |  |
| --- | --- | --- |
| Овој документ е подготвен во рамки на Проектот на УСАИД за зајакнување на капацитетите за искористување на ресурсите, со поддршка на американскиот народ преку Агенцијата на САД за меѓународен развој (УСАИД).  |  |  |

Содржина

[Зошто граѓански буџет? 3](#_Toc127471794)

[КОИ СЕ НАДЛЕЖНОСТИТЕ НА ОПШТИНАТА? 4](#_Toc127471795)

[ШТО Е ОПШТИНСКИ БУЏЕТ И ОД ШТО СЕ СОСТОИ? 4](#_Toc127471796)

[КОИ СЕ БУЏЕТСКИТЕ АКТИВНОСТИ КОИ ГИ РЕАЛИЗИРА НАШАТА ОПШТИНА? 5](#_Toc127471797)

[КАКО ОПШТИНАТА ГИ ПРИБИРА ОПШТИНСКИТЕ ПРИХОДИ? 5](#_Toc127471798)

[КОИ СЕ КЛУЧНИТЕ ИЗВОРИ НА ОПШТИНСКИТЕ ПРИХОДИ? 6](#_Toc127471799)

[КОЛКУ ДАНОЧНИ ПРИХОДИ ПЛАНИРА ДА СОБЕРЕ ОПШТИНАТА? 8](#_Toc127471800)

[ДАНОЦИТЕ НА ИМОТ - ВАЖЕН СОПСТВЕН ОПШТИНСКИ ПРИХОД 9](#_Toc127471801)

[НЕДАНОЧНИ ПРИХОДИ 10](#_Toc127471802)

[КОЈА Е УЛОГАТА НА ТРАНСФЕРИТЕ ОД ЦЕНТРАЛНАТА ВЛАСТ -ДОТАЦИИТЕ? 11](#_Toc127471803)

[КАДЕ И КАКО СЕ ТРОШАТ ОПШТИНСКИТЕ ПАРИ? 13](#_Toc127471804)

[КОЛКУ ПЛАНИРА ДА ПОТРОШИ ОПШТИНАТА ЗА СЕКОЈА ОДДЕЛНА НАДЛЕЖНОСТ/ПРОГРАМА - УСЛУГА ЗА ГРАЃАНИТЕ ? 15](#_Toc127471805)

[ПРИХОДИ И РАСХОДИ НА ОПШТИНАТА ПО ГЛАВА НА ЖИТЕЛ 22](#_Toc127471806)

[КАКО СЕ РЕАЛИЗИРА ОПШТИНСКИОТ БУЏЕТ? 23](#_Toc127471807)

[КЛУЧНИ БУЏЕТСКИ ДОКУМЕНТИ - како можат граѓаните да ја следат реализацијата на општинскиот буџет ? 26](#_Toc127471808)

# Зошто граѓански буџет?

* Информирање на граѓаните за тоа како се собираат општинските приходи и како се трошат општинските средства.
* Едукација на граѓаните за клучните термини, принципи и начела поврзани со општинскиот буџет и локалните финансии.
* Зголемување на свесноста на граѓаните за нивната улога во буџетскиот процес на локално ниво.
* Поттикнување на поголема активност и учество на граѓаните во процесите на планирање и реализација на општинскиот буџет.
* Запознавање на граѓаните со донесениот БУЏЕТ ЗА 2023 год. и неговите основни карактеристики - структура – кои се и колкави се општинските приходи и каде општината планира да ги потроши јавнте ресурси.

## КОИ СЕ НАДЛЕЖНОСТИТЕ НА ОПШТИНАТА?

## ШТО Е ОПШТИНСКИ БУЏЕТ И ОД ШТО СЕ СОСТОИ?

**Буџетот на единицата на локалната самоуправа претставува** годишен план на приходи, други приливи и одобрени средства и ги вклучува основниот буџет, буџетот на дотации, буџетот на донации, буџетот на заеми и буџетот на самофинансирачки активности. Буџетот на локалната самоуправа ги демонстрира вредностите и приоритетите на локалната самоуправа. Буџетирањето и техниките на финансиското планирање се клучни елементи во одржувањето на фискалниот интегритет на локалната самоуправа.

## КОИ СЕ БУЏЕТСКИТЕ АКТИВНОСТИ КОИ ГИ РЕАЛИЗИРА НАШАТА ОПШТИНА?

* Организирање на јавна расправа со претставници од месните заедници, здруженијата на граѓани, невладини организации, спортски клубови и бизнис заедницата.
* Посета на месните заедници од страна на градоначалникот и администрацијата.
* Прибирање на идеи за проекти/активности по електронски пат (веб страна и е-пошта).

## КАКО ОПШТИНАТА ГИ ПРИБИРА ОПШТИНСКИТЕ ПРИХОДИ?

Ефикасното обезбедување и собирање на општинските приходи се основа за обезбедувањето на потребните јавни добра и услуги на граѓаните на општината. Оттука во продолжение се претставени (нивната висина, процент на учество) основниот буџет на општината и дополнителните главни “потоци” на приливи во општинскиот буџет – сопствени приходи, дотации – централна власт, донации, задолжување итн.

БУЏЕТ НА ОПШТИНИТЕ е годишен план на приходи, други приливи и одобрени средства и ги вклучува основниот буџет, буџетот на дотации, буџетот на донации, буџетот на заеми и буџетот на самофинансирачки активности. Додека ОСНОВЕН БУЏЕТ на општината е годишен план на приходи, други приливи и одобрени средства со буџетот за финансирање на основните надлежности на општината. ДОТАЦИЈА преставува трансфер од Буџетот на Република Северна Македонија и буџетите на фондовите до буџетот на општината. Донација се строго наменски средства од донатори врз основа на склучен договор. Самофинансирачки активности се годишни приходи на буџетските корисници кои се дополнителни на нивните основни законски активности.

**Табела 1. Приходи на општината (во денари и структура во %)**

|  |  |  |
| --- | --- | --- |
| Приходна сметка | Износ (денари) | Структура на приходите (во %) |
| Основен буџет на општините | 62912000 | 39 |
| Донации | 180000 | 0 |
| Самофинансирачки активности | 3597400 | 2 |
| Дотации | 96956000 | 59 |
| Вкупни приходи | 163645400 | 100 |

**Графикон 1. Структура на општинските приходи по видови сметки (во %**)

## КОИ СЕ КЛУЧНИТЕ ИЗВОРИ НА ОПШТИНСКИТЕ ПРИХОДИ?

ОПШТИНСКИТЕ ПРИХОДИТЕ во буџетот сe даноците и други задолжителни плаќања, кои се утврдени со закон, приливите што произлегува од сопственост на средства (камата, дивиденда, закупнина и слично), надомест за дадени добра или услуги, подароци, донации, спонзорства, субвенции и трансфери. Од посебна важност се СОПСТВЕНИ ИЗВОРИ НА ПРИХОДИ на општината кои вклучуваат локални даноци, локални такси и локални надоместоци, приходи од сопственост на општината, самопридонес, парични казни, донации и други приходи утврдени со закон.

Во продолжение се прикажани клучните извори на приходи кои општината планира да ги обезбеди во 2023 година. Највисок износ на приходи ќе се обезбедат од трансфери и донации додека исто така соодветен износ на приходи ќе се обезбедат и даночни приходи. **Во структурата на клучните приходи најголемо учество заземаат трансферите и донациите со 77%, додека даночните приходи учествуваат со 16%, неданочните приходи со 3%, а капиталните приходи со 4%.**

**Табела 2. Клучни приходи на општината согласно економската класификација (износ во денари и структура во %)**

|  |  |  |
| --- | --- | --- |
| Вид на приход | Износ (денари) | Учество во вкупните приходи (во %) |
| Даночни приходи | 25.495.000 | 16 |
| Неданочни приходи | 5.032.400 | 3 |
| Капитални приходи | 7.000.000 | 4 |
| Трансфери и донации | 126.118.000 | 77 |
| Вкупно | 163.645.400 | 100 |

**Графикон 2. Структура на приходи на општина според економската класификација (во %)**

## КОЛКУ ДАНОЧНИ ПРИХОДИ ПЛАНИРА ДА СОБЕРЕ ОПШТИНАТА?

Даночните приходи се основен и најзначаен дел од сопствените приходи на општината, оттука во продолжение Ви претставуваме колкави износи на даночни приходи планира да собере општината во следната година. Исто така е претставена структурата која покажува кои даночни приходи е планирано да имаат најголем удел во општинските приходи.

**Табела 3. Клучни даночни приходи на општината (износ во денари и структура во %)**

|  |  |  |
| --- | --- | --- |
| Вид на даночни приходи | Износ (денари) | Учество во даночните приходи (во %) |
| Надоместок за уредување на градежно земјиште | 1.000.000 | 5 |
| Комунална такса за користење и одржување на јавно осветление | 8.400.000 | 41 |
| Данок на промет на недвижности | 3.000.000 | 15 |
| Данок на имот од физички лица | 4.000.000 | 20 |
| Данок на имот од правни лица | 2.500.000 | 12 |
| Персонален данок на доход | 965.000 | 5 |
| Данок на наследство и подарок | 500.000 | 2 |

Најмногу **даночни приходи** општината планира да обезбеди од комунална такса за користење и одржување јавно осветление, додека најмало учество во даночните приходи зафаќаат даноци на наследство и подарок.

**Графикон 3. Даночни приходи на општина Јегуновце (во денари)**

## ДАНОЦИТЕ НА ИМОТ - ВАЖЕН СОПСТВЕН ОПШТИНСКИ ПРИХОД

Даноците на имот се еден од најважните сопствени извори на приходи на општината. Планираната структура за 2023 година на посебните видови на Даноци на имот е прикажана во продолжение.

Највисока пропорција на приходи зафаќа данокот на имот со 65% учество во вкупната вредност од даноците на имот.

Со цел поефикасна наплата и прибирање на даноците на имот, со што ќе се овозможи обезбедување на повеќе сопствени приходи, кои можат да се искористат за нови проекти и активности од интерес на граѓаните, општина Јагуновце превзема повеќе активности:

- Почната е постапка на ревреднување на имотите на територијата на општината, со цел опфат на сите имоти и проширување на даночната база;

- Имплементирање на нова програма/софтвер за евиденција, следење и наплата на даноците на општината;

- Воведување на можност преку општинската веб страна за нов електронски начин на наплата на даноците на имот, со цел поголема достапност до граѓаните;

- Превземање на редовни активности на присилна наплата на данокот од должниците со цел навремено и дисциплинирано наплаќање на општинските даноци и такси.

**Графикон 4. Структура на даноците на имот во вкупните приходи по основ данок на имот на општина Јегуновце по видови (во %)**

## НЕДАНОЧНИ ПРИХОДИ

Неданочните приходи на општина Јегуновце, кои планира да ги собере општината во 2023 година се прикажани во продолжение. Најголем износ на неданочни приходи треба да бидат обезбедени од такси и надоместоци, додека најниска пропорција се очекува кај приходите од закупнина на општински имот со 9 %.

**Табела 4. Видови неданочни приходи (износ во денари и структура во %)**

|  |  |  |
| --- | --- | --- |
| Вид на неданочни приходи | Износ | Учество во вкупните неданочни приходи (во %) |
| Глоби, судски и административни такси | 560.000 | 11 |
| Такси и надоместоци | 3798400 | 76 |
| Приходи од закупнина на општински имот | 674000 | 13 |
| Вкупно | 5032400 | 100 |

**Графикон 5. Видови неданочни приходи (структура во %)**

## КОЈА Е УЛОГАТА НА ТРАНСФЕРИТЕ ОД ЦЕНТРАЛНАТА ВЛАСТ -ДОТАЦИИТЕ?

Вредноста на главните видови на трансфери од централната власт е прикажана во продолжение. Највисок износ на трансфери е планиран за Блок дотации во износ од 9.6956.000, додека пак, планираниот износ од трансферот од ДДВ изнесува 20.824.000, а за капитални трансфери 3.158.000денари.

**Графикон 6. Видови на трансфери и донации (во денари)**

**Блок дотациите** за пренесени надлежности од централната власт се најзначајниот износ на трансфери кој го добива општината и со кој во значаен дел се финансираат пренесените надлежности за **образование** и **социјална заштита**. Во продолжение е прикажана распределбата на овие Блок дотации по различни намени. **Најголем износ од блок дотациите** се однесуваат за Основно oбразование и учествуваат во структурата со 94%, додека најнизок износ на блок дотации се забележуваат за Детски градинки во износ од 5.636.000 со учество од 6% во вкупните блок дотации.

**Табела 5. Намена на блок дотациите на општина по одделни надлежности (износ во денари и структура во %)**

|  |  |  |
| --- | --- | --- |
| Намена на блок дотацијата | Износ (денари) | Учество во вкупните трансфери од централна власт (во %) |
| H1 Основно образование | 91.320.000 | 94 |
| B1 Детски градинки | 5.636.000 | 6 |
| Вкупно | 96.956.000 | 100 |

**Графикон 7. Структура на блок дотациите по надлежности во општина Јегуновце(во** **%)**

**Донациите** во Буџетот на општината за 2023 година се планирани во износ од 180.000 денари, кои се планирани за проектот „Општинско корисна работа –Креирање на можности за работа за сите“ во соработка со УНДП и Агенцијата за вработување –Центар за вработување Тетово.

## КАДЕ И КАКО СЕ ТРОШАТ ОПШТИНСКИТЕ ПАРИ?

Особено е важно каде и како се трошат локалните ресурси. Локалните расходи се директно поврзани со обезбедувањето на потребните добра и услуги на граѓаните – затоа нивната структура и начин на распределба е особено важно да бидат транспарентно преставени. Во продолжение се преставени **клучните расходи на општината за 2023 година**.

Во наредниот период најголем износ на расходи ќе се потрошат за Плати и надоместоци во износ од 102.349.500 ден., односно 63% од структурата на вкупните расходи.

Во 2023 година капиталните расходи е предвидено да изнесуваат 20.704.000 денари, односно да учествуваат со 13% во структурата на вкупните расходи. Најголем дел од капиталните расходи се планирани за реализирање на реконструкција на улици во с.Ратае и Жилче, реконструкција на улица во с.Сиричино, поставување на еден крак на фекална канализација во с.Ратае.

**Табела 6. Расходи на општина Јегуновце по економска класификација**



**Графикон 8. Структура на клучни расходи на општина Јегуновце по економска класификација (во %)**

## КОЛКУ ПЛАНИРА ДА ПОТРОШИ ОПШТИНАТА ЗА СЕКОЈА ОДДЕЛНА НАДЛЕЖНОСТ/ПРОГРАМА - УСЛУГА ЗА ГРАЃАНИТЕ ?

Во продолжение се претставени клучните планирани намени на општинските средства по секоја од надлежностите – услугите кои треба да ги добијат граѓаните.

Највисок износ на расходите од општинската сметка за издвојува за Образование во износ од 93.253.000 денари, додека најнизок износ од 60,000 денари е издвоено за Родова еднаквост, како и 210.000 денари за Локален економски развој.

**Табела 7. Вкупни расходи на општина Јегуновце по одделни надлежности (во денари и структура во %)**



**Расходите** кои се одделуваат за **општинската администрација** се во износ од 19.359.500 денари, истите се наменети за потребите на функционирање на општинската администрација, како плати и надоместоци, тековно-оперативни трошоци за функционирање на општинската администрација, вклучувајќи го и работењето на советот и градоначалникот, како што се канцелариски материјали, телефонски сметки и интернет, потрошена електрична енергија, вода, тековни поправки и одржување (опрема, возила, зграда), привремени вработувања, договорни услуги, трансфери и др., капитални трошоци како набавка на клими, мебел и оградување на дворот на општината и изградба на гаража за сместување на возиот парк и опремата на машините и возилата сопственост на општина Јегуновце.

**Табела 8. Расходи по програми по надлежност - Општинска администрација (во денари и структура во %)**

|  |  |  |
| --- | --- | --- |
| Надлежност - Општинска администрација | Износ (денари) | Учество во вкупните расходи од оваа надлежност (во %) |
| ЕО - Општинска администрација | 16.599.500 | 86 |
| ЕА - Капитални трошоци на општината | 2.760.000 | 14 |
| Вкупно | 19.359.500 | 100 |

Вкупните расходи кои се наменети за работата на **Градоначалникот** изнесуваат 5.891.500 денари и истите во себе вклучуваат тековно-оперативни расходи кои се потребни за работа на градоначалникот на општината, плати и инадоместоци, дневници и патни трошоци, други трошоци како тековна резерва, трансфери при пензионирање на вработените во општината, трансфери при смрт на вработен или смрт на член на семејство на вработен, трошоци за месна самоуправа и друго.

За расходи за програмите по надлежност на **урбанизам и урбанистичко планирање** се издвоени 900.000 денари, од кои 600,000 денари се планираат како тековно – оперативните расходи за урбанистичко планирање кои се однесуваат на изготвување на разни видови на геодетски елаборати за потребите на општина Јегуновце и 300.000 денари за уредување на простор во рурални подрачја.

**Табела 9. Расходи по програми по надлежност - Урбанизам/урбанистичко планирање (износ во денари и структура во %)**

|  |  |  |
| --- | --- | --- |
| Надлежност - Урбанистичко планирање | Износ (денари) | Учество во вкупните расходи од оваа надлежност (во %) |
| Ф1 - Урбанстичко планирање | 600.000 | 66,6 |
| Ф3 - Уредување на простор во рурални подрачја | 300.000 | 33,3 |
| Вкупно | 900.000 | 100 |

**Расходите издвоени за комунални услуги во износ од 22.150.000 денари, имаат за цел да ги помогнат активностите како:** изградба и реконструкција на локални патишта и улици, јавно осветлување, набавка на електроматеријали за улично осветлување, одржување и заштита на локални патишта, улици и регулирање на режим на сообраќајот, изградба на системи за водоснабдување, одведување и пречистување на отпадни води, изработка на проекти, трошоци за надзор, други комунални услуги (дезинфекција, дезинсекција и дератизација), купување на канти за собирање на отпад итн.

**Табела 10. Расходи по програми по надлежност - Комунални дејности (износ во денари и структура во %)**

|  |  |  |
| --- | --- | --- |
| Надлежност - Комунални дејности | Износ (денари) | Учество во вкупните расходи од оваа надлежност (во %) |
| Снабдување со вода | 1.300.000 | 5.87 |
| Јавно осветлување | 4.670.000 | 21.08 |
| Јавна чистота | 70.000 | 0.32 |
| Одржување и заштита на локалните патишта, улици и регулирање на режим на сообраќајот | 3.200.000 | 14.45 |
| Други комунални услуги | 360.000 | 1.63 |
| Изградба и реконструкција на локални патишта и улици | 7.850.000 | 35.44 |
| Изградба на систем за водоснабдување | 1.800.000 | 8.13 |
| Изградба на систем за одведување, прочистување на отпадни води | 2.900.000 | 13.09 |
| Други комунални услуги | 360.000 | 1.63 |
| Вкупно | 22.150.000 | 100.00 |

Во програмите за **локален економски развој** се предвидуваат средства во износ од 210.000 денари кои ќе бидат наменети за одржување на други градби и трансфери до НВО кои се грижат за подршка на локалниот развој за издавање на информативен материјал и трошоци за публикации со кои се промовира економскиот потенцијал на општината

**Табела 11. Расходи по програми по надлежност – Локален економски развој (денари и %)**

|  |  |  |
| --- | --- | --- |
| Локален економски развој | Вредност (во ден.) | Учество на расходите (во%) |
| Г1-Подршка за ЛЕР | 110.000 | 52 |
| Г2-Поттикнување на развој на туризмот | 100.000 | 48 |
| Вкупно | 210.000 | 100 |

За програмите од недлежноста – Култура и реализација на активности од културата се планирани вкупно 1.856.000 денари, - од овие средства 1.649.000 денари се планираат за плати и надоместоци на вработените, трошоци за електрична енергија, телефон и интернет, поправка на компјутери, набавка на канцелариски материјали, тонери и тонери и одржување на згради. Дополнително, за подршка на културно уметнички друштва и организирање на фестивали и разно манифестации предвидени се средства во износ од 207.000 денари.

**Табела 12. Расходи по програми по надлежност - Култура**

|  |  |  |
| --- | --- | --- |
| Култура | Вредност (во ден.) | Учество на расходите (во%) |
| К1-Библиотекарство |  1,649,000  | 89 |
| К2-Музичка и сценско-уметничка дејност | 150,000  | 8 |
| К4-Културни манифестации и творештво  | 57,000  | 3 |
| Вкупно |  1,856,000  | 100 |

**Графикон 10. Расходи по програми по надлежност – Култура (учество во %)**

Расходите за **спорт и рекреација** во прв план се наменети за изградба на парк спортски објекти во износ од 1.640.000, а исто така се издвоени средства за спортските клубови, подршка на меморијални турнири, подршка на училишен спорт во износ од 620.000 денари.

**Табела 13. Расходи по програми надлежност - Спорт и рекреација**

|  |  |  |
| --- | --- | --- |
| Спорт и рекреација | Износ | Структура |
| ЛО-Спорт и рекреација | 620.000 | 27 |
| ЛА-Спорт и рекреација (капитални трошоци) | 1.640.000 | 73 |
| Вкупно | 2.260.000 | 100 |

**Графикон 11. Расходи по програми по надлежост – Спорт и рекреација (учество во %)**

Расходите за **образование** се однесуваат на трошоците за платите и надоместоците за вработените во основното училиште, трошоци за набавка на стоки и услуги, трансфери како и за поставување на систем за греење со топлотни пумпи.

Од вкупните расходи за образование кои изнесуваат 93.253.000 ден., општината од сопствениот буџет издвојува 1.730.000 денари..

За **Социјалната заштита-Детски градинки** во буџетот се планирани средства во износ од 8.973.400 денари.

**Расходите** кои се одделуваат за **родовата еднаквост** се во износ од 60.000 денари, што изнесува 100% од вкупниот буџет распределен во програмата за еднакви можности.

## ПРИХОДИ И РАСХОДИ НА ОПШТИНАТА ПО ГЛАВА НА ЖИТЕЛ

Во 2023 година приходите по глава на жител во општина Јегуновце ќе изнесуваат 18.397 денари.

Сопствените приходи по глава на жител во Општина Јегуновце во 2023 година ќе изнесуваат 7.073 денари.

**Графикон 12. Приходи на општина по глава на жител (во денари)**

## КАКО СЕ РЕАЛИЗИРА ОПШТИНСКИОТ БУЏЕТ?

Реализацијата на **општинскиот буџет** е важен индикатор кој е поврзан со остварување на планираните приходи и расходи во изминатиот период. Исто така ја покажува **очекуваната реализација/трендот на реализаија на општинските буџети**.

 Во продолжение е прикажана реализацијата на **основниот (сопствениот) буџет** на општината и **вкупниот буџет на општината** и на страната на **приходите** и на страната на **расходите**.

Реализацијата на сопствените приходи во период 2018-2022 година забележува **нагорен тренд**.

Вкупните приходи на општина Јегуновце во 2022 година изнесувале 114.706.038 денари што означува намалување од 29 % во споредба со 2021 година.

|  |  |  |
| --- | --- | --- |
|  |  |  |
| **Табела 14. Планирани и реализирани приходи на општините** |
| **Приходна сметка** | **Основен буџет** | **Вкупен приход** |
| **Година** | **Планиран износ** | **Реализиран износ** | **Реализација во %** | **Планиран износ** | **Реализиран износ** | **Реализација во %** |
| **2022** | 71.665.400 | 59.324.128 | 83 | 166.656.779 | 114.706.038 | 69 |
| **2021** | 87.624.500 | 71.362.449 | 81 | 183.895.160 | 160.945.744 | 88 |
| 2020 | 94.271.620 | 40.502.224 | 43 | 186.509.594 | 119.874.100 | 64 |
| 2019 | 87.082.977 | 48.055.635 | 55 | 166.656.779 | 120.605.868 | 72 |
| 2018 | 82.348.700 | 44.279.309 | 54 | 154.004.695 | 115.044.642 | 75 |
|  |  |  |  |  |  |  |

Реализацијата на **вкупните расходи на општина** Јегуновце во 2022 година изнесува 148.827.589 денари, при што иако во апсолутен износ бележни намалување, реализацијата на вкупните планирани расходи во 2022 бележи зголемување од 2 п.п. во однос на 2021 година.

**Табела 15. Планирани и реализирани вкупни расходи и расходи од основниот буџет за период 2018-2021 година**

|  |  |  |
| --- | --- | --- |
| **Расходна сметка** | **Основен буџет** | **Вкупен расход** |
| **Година** | **Планиран износ** | **Реализиран износ** | **Реализација во %** | **Планиран износ** | **Реализиран износ** | **Реализација во %** |
| **2022** | 71.665.400 | 59.324.128 | 83 | 164.537.168 | 148.827.589 | 90 |
| **2021** | 87.624.500 | 71.362.449 | 81 | 183.895.160 | 160.935.432 | 88 |
| 2020 | 94.271.620 | 34.362.652 | 36 | 186.509.594 | 111.367.265 | 60 |
| 2019 | 87.082.977 | 48.055.635 | 55 | 166.656.779 | 114.706.038 | 69 |
| 2018 | 82.348.700 | 38.790.891 | 47 | 154.004.695 | 104.095.750 | 68 |

## КЛУЧНИ БУЏЕТСКИ ДОКУМЕНТИ - како можат граѓаните да ја следат реализацијата на општинскиот буџет ?

**Кои се клучни буџетски документи?**

* **Буџетскиот календар** ги дефинира роковите за планирање на општинскиот буџет, каде што се опфатени сите **активности** поврзани со подготвување на буџетот, извршување на буџетот низ финансиските извештаи или следење на извршувањето на буџетот од општинската администрација.
* **Буџетскиот циркулар** ги содржи инструкциите за изработка предлог-буџет од страна на буџетските корисници и го доставува Министерството за финансии.
* **Предлог-буџетот** е подготвен од страна на градоначалникот (општинската администрација) во кој се планираат годишните приходи и годишните расходи и кој треба да биде одобрен од страна на советот на општината.
* **Предлогот на планот на програмите за развој** ги содржи среднорочните проекции на одобрените средства по одделни буџетски програми и потпрограми, годините во кои тие ќе се реализираат и изворите на финансирање, односно буџетите.
* **Буџетот** е акт на локалната власт со кој се планираат годишните приходи и други приливи и се одобруваат годишните расходи и други одливи на државата или на општината.
* **Месечните извештаи** ги содржат податоците за вкупните тековно-оперативни и капиталните приходи и расходи за претходниот месец за коишто се однесува извештајниот период.
* **Кварталниот извештај К1** ги содржи податоците за вкупните тековно-оперативни и капиталните приходи и расходи за претходните три месеци за коишто се однесува извештајниот период, согласно со економската класификација на приходи и расходи по сметки и збирно.
* **Кварталниот извештај К2** ги содржи податоците за сите неподмирени обврски, како и за неподмирените обврски по видови и по ставки, со состојба на последниот ден од претходниот квартал.
* **Кварталниот извештај К3** ги содржи податоците за задолжување и информациите за промените на состојбата на секое задолжување во претходниот квартал, како и промените на состојбата на издадените гаранции и податоци за долгот на јавните претпријатија кои се основани од општините.
* **Полугодишниот извештај** ги содржи податоците за вкупните тековно-оперативни и за капиталните приходи и расходи за претходните шест месеци за коишто се однесува извештајниот период.
* **Годишниот извештај** ги содржи податоците за вкупните тековно-оперативни и капиталните приходи и расходи, за една година за кои се однесува извештајниот период.